**~~INTERNO~~**

**PRESTANAK TAJNOSTI (2. XI 2021)**

**DINAMIČKI PLAN AKTIVNOSTI KOJE VODE DO ISPUNJENJA PRIVREMENIH MJERILA U POGLAVLJU 23 – PRAVOSUĐE I TEMELJNA PRAVA**

**Sadržaj**

[**UVOD** 3](#_Toc83629136)

[**PRAVOSUĐE** 4](#_Toc83629137)

[**BORBA PROTIV KORUPCIJE** 10](#_Toc83629140)

[**TEMELJNA PRAVA** 17](#_Toc83629143)

# **UVOD**

Poglavlje 23zvanično je otvoreno 18. XII 2013. na Međuvladinoj konferenciji u Briselu.

Zajedničkom pozicijom EU definisano je **ukupno 45 privremenih mjerila u poglavlju 23**. Od tog broja, 18 mjerila je u oblasti pravosuđa, 14 u dijelu borbe protiv korupcije, 11 u dijelu temeljnih prava, jedno mjerilo se tiče saradnje s nevladinim organizacijama, dok je jedno mjerilo opšteg karaktera. Većina privremenih mjerila se odnosi na unapređenje zakonodavnog i institucionalnog okvira u skladu s evropskim standardima u oblastima koje pokrivaju poglavlja 23 i 24, dok je manji dio aktivnosti posvećen uspostavljanju početnog bilansa ostvarenih rezultata u oblastima od značaja.

Dinamički plan u pregovaračkom poglavlju 23 – Pravosuđe i temeljna prava ima za cilj da fokus stavi na oblasti i aktivnosti koje će ubrzati ispunjenje privremenih mjerila u periodu do kraja 2021. godine.

Dinamički plan je rezultat temeljnog sagledavanja obaveza iz privremenih mjerila, preporuka posljednjeg sastanka Pododbora za pravdu, slobodu i bezbjednost (održanog u martu 2021), kao i posljednjeg Non-pejpera o stanju u poglavljima 23 i 24 u Crnoj Gori iz maja 2021. Kada su u pitanju privremena mjerila, Dinamički plan obuhvata ona mjerila koja su tokom interne procjene označena kao kritična ili problematična.

|  |
| --- |
| **PRAVOSUĐE** |
| **Cilj: Obezbijeđivanje da se kroz mehanizam nadzora kontinuirano prati uticaj različitih mjera i preuzmu korektivne mjere kada je to potrebno****Indikator učinka: Uspostavljen efikasan mehanizam nadzora kroz sprovođenje Akcionog plana za implementaciju Strategije reforme pravosuđa 2021 – 2022.** |
| **Relevantno za:** **Privremeno mjerilo 2** - Crna Gora usvaja i otpočinje sprovođenje nove nacionalne strategije reforme sudstva (2013-2018) i prateći Akcioni plan. Crna Gora obezbjeđuje da se kroz mehanizam nadzora kontinuirano prati uticaj različitih mjera i preuzmu korektivne mjere kada je to potrebno.**Ocjena iz Non-pejpera 2021:** Sprovođenje Strategije reforme pravosuđa 2019-2022. je u toku. Izvještaj o sprovođenju Akcionog plana 2019-2020. je u pripremi, a usvajanje Akcionog plana 2021-2022. predviđeno je za IV kvartal 2021. |
| **Br.** | **Aktivnost** | **Nadležna institucija/Nadležni koordinator RG23** | **Rok za početak/završetak** | **Potrebna finansijska sredstva/Izvor finansiranja** | **Indikator rezultata** |
| **1.** | **Donijeti novi Akcioni plan za implementaciju Strategije reforme pravosuđa 2021 – 2022. kojim se, između ostalog, adresiraju preporuke Izvještaja o sprovođenju AP 2019-2020** | Ministarstvo pravde, ljudskih i manjinskih prava | Decembar 2021. | / | * Donijet novi Akcioni plan za implementaciju Strategije reforme pravosuđa 2021 – 2022.
 |
| **Cilj: Adresiranje preostalih preporuka Venecijanske komisije u kontekstu zakonodavne inicijative u tužilaštvu****Indikator učinka:** * + - **Postignut širi konsenzus oko ispunjenja ostalih preporuka Venecijanske komisije**
		- **Savjet za vladavinu prava usvaja Analizu adresiranja preostalih preporuka VK**
 |
| **Relevantno za:****Privremeno mjerilo 3** - Crna Gora sprovodi ustavne promjene u skladu s preporukama Venecijanske komisije i evropskim standardima i najboljim praksama. Shodno tome, Crna Gora usvaja sekundarno zakonodavstvo.**Ocjena iz Non-pejpera 2021:** Zakonske izmjene koje su suštinske za uspjeh reforme u oblasti vladavine prava trebalo bi pripremiti u skladu s evropskim standardima, najboljom praksom i preporukama Venecijanske komisije i nakon širokog i inkluzivnog procesa konsultacija. Ovo se posebno odnosi na mišljenje Venecijanske komisije o zakonodavnoj inicijativi o tužilaštvu, kao i po pitanju finalizacije i sprovođenja predmetnog zakonodavstva. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Izraditi Analizu ispunjenja ostalih preporuka Venecijanske komisije koristeći ostale podatke/istraživanja/preporuke kao pomoćne materijale** | Ministarstvo pravde, ljudskih i manjinskih prava | Oktobar 2021. | / | * Izrađena Analiza ispunjenja ostalih preporuka Venecijanske komisije s predlogom daljih koraka
 |
| **Cilj: Uspostavljanje početnog bilansa ostvarenih rezultata u imenovanju sudija i tužilaca na višim instancama na osnovu transparentnog i zasnovanog postupka na zaslugama i substancijalnih pragova kvalifikovane većine gdje je uključena i Skupština****Indikator učinka:** * + - **Unaprijeđen pravni okvir za procjenu stručnog učinka sudija i tužilaca**
		- **Uspostavljen Tužilački savjet**
		- **Započet odabir članova Sudskog savjeta**
 |
| **Relevantno za:****Privremeno mjerilo 4** - Crna Gora uspostavlja početni bilans ostvarenih rezultata u imenovanju sudija i tužilaca na višim instancama na osnovu transparentnog i postupka zasnovanog na zaslugama i substancijalnih pragova kvalifikovane većine gdje je uključena i Skupština.**Privremeno mjerilo 6** - Crna Gora uspostavlja inicijalni bilans ostvarenih rezultata u sprovođenju fer i transparentnog sistema unapređenja sudija i tužilaca na osnovu povremene procjene stručnog učinka (uključujući i viši nivo).**Ocjena iz Non-pejpera 2021:** Na nivou Skupštine, neophodna većina za sva neriješena imenovanja u pravosuđu i drugim institucijama može se osigurati samo kroz politički dijalog.**Ocjena iz Non-pejpera 2021:** U januaru 2021, četiri tužioca su izabrana za tužilaštva višeg ranga... Oba savjeta bi trebalo da sprovode redovno ocjenjivanje sudija i tužilaca. Međutim, do aprila 2021, nijedan savjet nije usvojio svoje planove za ocjenjivanje za 2021. U 2020, ocijenjeno je 15 sudija, a nijedan tužilac nije ocijenjen u redovnom postupku ocjenjivanja. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Dijalog šefa Radne grupe za poglavlje 23 s predstavnicima političkih partija, predsjednikom Skupštine i potpredsjednikom Vlade s ciljem da se obezbijedi potrebna većina za usvajanje zakonskih rješenja** | Šef RG23 | Septembar 2021. | / | * Implementirani zaključci s sastanka šefa Radne grupe za poglavlje 23 s predstavnicima političkih partija, predsjednikom Skupštine i potpredsjednikom Vlade
 |
| **2.**  | **Izmjena i dopuna Pravila za ocjenjivanje sudija i predsjednika sudova**  | Sudski savjet | Septembar 2021. | / | * Izmijenjena Pravila za ocjenjivanje sudija i predsjednika sudova
* Stvoreni preduslovi za kvalitetniji proces ocjenjivanja sudija i predsjednika sudova
 |
| **3.** | **Raspisivanje javnog poziva za izbor četiri člana Sudskog savjeta iz reda uglednih pravnika**  | Skupština | Novembar 2021. | / | * Raspisan javni poziv za izbor četiri člana Sudskog savjeta iz reda uglednih pravnika
 |
| **Cilj: Jačanje administrativnih kapaciteta Sudskog i Tužilačkog savjeta koji će omogućiti da se ključne funkcije vrše profesionalno, odgovorno, transparentno i nepristrasno****Indikator učinka: Unaprijeđen okvir za uspostavljanje finansijske nezavisnosti i upravljanje budžetom na sudskom i tužilačkom nivou** |
| **Relevantno za:****Privremeno mjerilo 7** - Crna Gora jača administrativne kapacitete Sudskog i Tužilačkog savjeta omogućavajući im da svoje ključne funkcije vrše profesionalno, odgovorno, transparentno i nepristrasno. **Privremeno mjerilo 9** - Crna Gora obezbjeđuje početni bilans ostvarenih rezultata u pogledu redovnih provjera rada sudija i tužilaca i osigurava da se u slučaju identifikovanih kršenja pravila efektivno primjenjuju disciplinske kazne. Crna Gora razvija sudsku praksu tumačenja disciplinskih pravila i podiže svijest među sudijama i tužiocima, kao i izmijenjeni Etički kodeks.**Ocjena iz Non-pejpera 2021:** Oba savjeta i dalje treba da preuzmu funkcije upravljanja budžetom i finansijama na centralnom i sudskom i tužilačkom nivou. Proces prenosa planiranja i izvršenja budžeta na sudove i tužilaštva je u ranoj fazi i još uvijek treba da se testira u pilot sudovima i tužilaštvima.**Ocjena iz Non-pejpera 2021:** Izvršenje etičkih kodeksa i disciplinske odgovornosti za sudije i tužioce i dalje ostaje ograničeno, a sudska praksa tek treba da se razvije. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.**  | **Nastaviti s aktivnostima izmjene Zakona o Sudskom savjetu i sudijama koji će obuhvatiti i pitanje zarada i penzionisanja** | Ministarstvo pravde, ljudskih i manjinskih prava | Oktobar 2021. | / | * Utvrđen nacrt Zakona o Sudskom savjetu i sudijama
 |
| **2.** | **Dostaviti nacrt izmjena pravila za ocjenjivanje sudija i tužilaca kojim će se ustanoviti jasniji kriterijumi napredovanje u daljem radu** | Tužilački savjet | Novembar 2021. | / | * Pripremljen i dostavljen nacrt izmjena pravila za ocjenjivanje sudija i tužilaca
 |
| **3.** | **Izrada projektne dokumentacije za novi sistem za finansije, javne nabavke i kadrovsku evidenciju** | Sudski savjet | Septembar 2021. | Obezbijeđena | * Izrađena tenderska dokumentacija za sistem; Raspisan tender za nabavku sistema
 |
| **4.** | **Pokrenuti inicijativu za izmjenu pravilnika za određivanje koeficijenata u sekretarijatima Sudskog savjeta i Tužilačkog savjeta i utvrđivanje dodatka na zaradu za osobe koje su zadužene za implementaciju informacionih sistema u Sudskom i Tužilačkom savjetu** | Ministarstvo pravde, ljudskih i manjinskih prava, Sudski savjet | Decembar 2021. | / | * Utvrđen tekst novog pravilnika
 |
| **Cilj: Racionalizacija pravosudne mreže na nivou cijele Crne Gore****Indikator učinka: Racionalizovana pravosudna mreža (efikasniji ali i manji broj sudova na nivou Crne Gore)** |
| **Relevantno za:****Privremeno mjerilo 14** - Crna Gora nastavlja sa sprovođenjem racionalizacije pravosudne mreže. Crna Gora kompletira novu analizu potreba koja predstavlja osnov za usvajanje narednih koraka u racionalizaciji što treba da dovede do zatvaranja svih neodrživih malih sudova.**Ocjena iz Non-pejpera 2021:** Nakon finalizacije analize racionalizacije pravosudne mreže, tek treba da započne rad na pripremi nove strategije. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Revizija Analize za potrebe racionalizacije pravosudne mreže, obzirom na novnonastale okolnosti koje utiču na efikasnost rada pravosuđa (pandemija virusa COVID-19, štrajk advokata, upražnjenost ključnih funkcija i kadrovske promjene u pravosuđu) i pripemiti plan daljih aktivnosti** | Ministarstvo pravde, ljudskih i manjinskih prava, Vrhovni sud i Sudski savjet | Decembar 2021. | **/** | * Sagledani zaključci i preporuke Analize za potrebe racionalizacije pravosudne mreže
 |
| **Cilj: Ostvarivanje djelotvorne saradnje sa Međunarodnim rezidualnim mehanizmom za krivične sudove u pogledu preuzimanja krivičnog gonjenja i korišćenja dokaza izvedenih u postupcima pred Haškim tribunalom odnosno Mehanizmom kao subjektom sukcesorom Haškog tribunala****Indikator učinka: Unaprijeđen pravni okvir u cilju povećanja broja postupaka pred domaćim sudovima u vezi sa otkrivanjem ratnih zločina** |
| **Relevantno za:****Privremeno mjerilo 19** - Crna Gora efektivno demonstrira kapacitet tijela za sprovođenje zakona i sudova da nezavisno rješavaju slučajeve ratnih zločina u skladu s međunarodnim humanitarnim pravom i sudskom praksom Međunarodnog krivičnog tribunala za Bivšu Jugoslaviju i preuzima efektivne mjere za bavljenje pitanjem nekažnjivosti, naročito kroz ubrzanje napretka u istragama i gonjenju ovih slučaja i kroz obezbjeđenje pristupa pravdi i odštete civilnim žrtvama. **Ocjena iz Non-pejpera 2021:** Istrage i presuđivanja u predmetima ratnih zločina suočavaju se s pravnim i praktičnim preprekama, uključujući prepreke u odnosu na specifične dokazne zahtjeve na suđenjima za ratne zločine, zaštitu svjedoka i nedovoljne kapacitete tužilaštva i sudstva. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Razmotriti potrebu izmjene normativnog okvira u pravcu omogućavanja korišćenja dokaza koje je Međunarodni krivični sud za bivšu Jugoslaviju pribavio, u postupcima pred sudovima u Crnoj Gori i izvršiti neophodne izmjene** | Ministarstvo pravde, ljudskih i manjinskih prava  | Decembar 2021. | **/** | * Radna grupa za izmjene Zakonika o krivičnom postupku razmotrila potrebu izmjene normativnog okvira u pravcu omogućavanja korišćenja dokaza koje je Međunarodni krivični sud za bivšu Jugoslaviju pribavio, u postupcima pred sudovima u Crnoj Gori
 |
| **BORBA PROTIV KORUPCIJE** |
| **Cilj:** **Obezbijediti preduslove za intenziviranje implementacije Operativnog dokumenta kroz jačanje osnove za primjenu odvraćajućih sankcija****Indikator učinka: Povećanje broja otkrivenih nepravilnosti (povećanje broja inspekcija i preduzetih korektivnih radnji)** |
| **Relevantno za:** **Privremeno mjerilo 20** - Crna Gora sprovodi svoju nacionalnu strategiju za borbu protiv korupcije i organizovanog kriminala (2010-2014) i Akcioni plan (2013-2014). Kontinuirano nadzire i ocjenjuje uticaj raznih mjera i predlaže korektivne mjere kada je to potrebno. **Privremeno mjerilo 25** - U državnoj upravi, Crna Gora angažuje, promoviše i imenuje javne zvaničnike na osnovu jasnih i transparentnih kriterijuma, fokusirajući se na zasluge i iskazane mogućnosti. Crna Gora jača kapacitete Inspektorata, primjenjuje metodologiju analize rizika, usvaja planove integriteta i imenuje obučene menadžere integriteta u javnoj upravi. Crna Gora obezbjeđuje inicijalni bilans ostvarenih rezultata u primjeni efektivnih sankcija u slučajevima kršenja etičkih vrijednosti. **Privremeno mjerilo 27** - Crna Gora sprovodi i procjenjuje uticaj mjera preduzetih u cilju smanjenja korupcije u osjetljivim oblastima i preuzima korektivne mjere kada je to potrebno, uključujući disciplinske i krivične mjere u slučajevima identifikovanih nepravilnosti. **Ocjena iz Non-pejpera 2021:** ASK je nastavila da pruža podršku javnim organima u vezi s planovima integriteta. Trenutno 98% javnih vlasti i tijela ima pripremljene planove integriteta. U martu 2021. Agencija je finalizovala sveobuhvatan izveštaj o donošenju i sprovođenju planova integriteta za 2020, uključujući procjenu njihove efektivnosti i efikasnosti, zasnovan na komentarima javnih organa na upitnik o samoprocjeni. Prema analiziranim podacima, nivo primjene planova integriteta se povećava, dok je intenzitet rizika od korupcije u opadanju.**Ocjena iz Non-pejpera 2021:** Ukupan uticaj antikorupcijskih mjera u posebno osjetljivim oblastima (lokalna samouprava, prostorno planiranje, javne nabavke, privatizacija, zdravstvena zaštita i obrazovanje) i dalje treba potkrijepiti opipljivim rezultatima, uključujući povećanje broja inspekcija, otkrivenih nepravilnosti i preduzetim korektivnim radnjama. Elektronski sistem javnih nabavki je počeo sa radom u januaru 2021. |
| **Br.** | **Aktivnost** | **Nadležna institucija/Nadležni koordinator RG23** | **Rok za početak/završetak** | **Potrebna finansijska sredstva/Izvor finansiranja** | **Indikator rezultata** |
| **1.** | **Izraditi samoprocjenu trenutnog stanja ispunjenosti mjera iz Operativnog dokumenta** **sa preporukama za dalje intenziviranje implementacije preostalih nerealizovanih mjera iz Operativnog dokumenta** | Ministarstvo pravde, ljudskih i manjinskih prava | Decembar 2021. | / | * Urađena interna samoprocjena trenutnog stanja ispunjenosti mjera iz Operativnog dokumenta sa preporukama za dalje intenziviranje implementacije preostalih nerealizovanih mjera iz Operativnog dokumenta
* Pripremljen Plan potpune implementacije mjera iz Operativnog dokumenta
 |
| **2.**  | **Izraditi metodologiju za praćenje prenesenih i povjerenih poslova od strane jedinica lokalne samouprave** | Ministarstvo javne uprave, digitalnog društva i medija | Decembar 2021. | / | * Usvojena metodologija za praćenje prenesenih i povjerenih poslova od strane jedinica lokalne samouprave
 |
| **Cilj: Jačanje kapaciteta Agencije za sprječavanje korupcije** **Indikator učinka: Ojačani kadrovski i organizacioni kapaciteti Agencije za sprječavanje korupcije** |
| **Relevantno za:****Privremeno mjerilo 21** - Crna Gora uspostavlja novu Agenciju za antikorupciju s jasno definisanim mandatom i efektivnim nadležnostima. Ova Agencija treba da pokaže proaktivan stav, da ima neophodnu nezavisnost, dovoljno resursa, uključujući i zapošljavanje na osnovu zasluga kao i obučeno osoblje i treba da bude dobro povezana s drugim relevantnim institucijama (i njihovim bazama podataka). Crna Gora osigurava da imenovanje šefa Agencije za antikorupciju bude transparentno, obavljeno na osnovu zasluga i objektivnih kriterijuma, uključujući i stručne sposobnosti. **Privremeno mjerilo 32** - Crna Gora preuzima korake za unapređenje efektivnosti sistema zaštite zviždača. **Ocjena iz Non-pejpera 2021:** Jačanje kapaciteta Agencije za sprječavanje korupcije (ASK) nastavilo se kroz aktivnosti izgradnje kapaciteta i tehničku podršku. Nakon promjena u Savjetu Agencije i njenom rukovodstvu 2020, Agencija je otpočela s proaktivnim pristupom prema izazovima u pogledu njene nezavisnosti, integriteta, nepristrasnosti, transparentnosti, neselektivnog pristupa i kvaliteta svojih odluka, unapređujući sveukupan učinak. **Ocjena iz Non-pejpera 2021:** U 2020, Agenciji su podnijeta tri zahtjeva za zaštitu zviždača (2019: 3). ASK je završila provjere tri zahtjeva iz 2019. utvrđujući da je prouzrokovana šteta zviždaču u jednom slučaju. Agencija je primila 75 izvještaja o prijetnjama javnom interesu (2019: 110) 2020. i još 40 do kraja marta 2021. Završila je provjere 31 izveštaja, utvrđujući prijetnju javnom interesu u pet slučajeva. Daljih 12 slučajeva je proslijeđeno tužilaštvu. Agencija je nadalje pokrenula tri postupka po službenoj dužnosti radi utvrđivanja postojanja prijetnji javnom interesu (2019: 3). |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Izraditi plan ispunjavanja preporuka s *peer review* misije Evropske komisije na temu funkcionisanja Agencije za sprječavanje korupcije** | Agencija za sprječavanje korupcije | Septembar 2021. | **/** | * Izrađen plan ispunjavanja preporuka s *peer review* misije Evropske komisije na temu funkcionisanja Agencije za sprječavanje korupcije
 |
| **2.**  | **Formirati tijelo zaduženo za komunikaciju sa Agencijom za sprječavanje korupcije i drugim institucijama sa čijim je bazama podataka Agencija povezana** | Ministarstvo pravde, ljudskih i manjiskih prava  | Oktobar 2021. | **/** | * Formirano tijelo zaduženo za komunikaciju sa Agencijom za sprječavanje korupcije i drugim institucijama sa čijim je bazama podataka Agencija povezana
 |
| **3.** | **Izraditi Analizu propisa sa ciljem unapređenja postojećih rješenja i propisa koji na nivou državne uprave uređuju pitanje sukoba interesa** | Vrhovno državno tužilaštvo, Agencija za sprječavanje korupcije, Ministarstvo pravde, ljudskih i manjiskih prava  | Decembar 2021. | **/** | * Donijeto mišljenje na propise koji uređuju pitanje sukoba interesa na nivou državne uprave, sa jasno definisanim konkretnim problemima i preporukama za njihovo prevazilaženje
 |
| **Cilj: Unaprijeđena primjena Zakona o konfliktu interesa****Indikator učinka: Primjena prepruka Analiza propisa na nivou državne uprave u cilju unapređenja sprječavanja konflikta interesa**  **sa posebnim osvrtom na primjenu sistema novčanih kazni i efikasnosti odvraćajućih sankcija**  |
| **Relevantno za:****Privremeno mjerilo 22** - Crna Gora mijenja Zakon o konfliktu interesa i uspostavlja efektivan sistem za sprječavanje konflikta interesa na svim nivoima državne/javne uprave. Crna Gora obezbjeđuje inicijalni bilans ostvarenih rezultata koji pokazuje povećani broj identifikovanih i riješenih slučajeva konflikta interesa, uključujući i odvraćajuće sankcije i odštetu javnom budžetu kada je to relevantno.**Ocjena iz Non-pejpera 2021:** Na osnovu 135 mišljenja (2019: 158) i 63 odluke (2019: 72) koje je Agencija izdala 2020. o nespojivosti funkcija i sukobu interesa, 41 javni funkcioner (2019: 57) je podnio ostavku na svoju funkciju i jedan je razriješen (2019: 4). Početkom 2021. Agencija za sprječavanje korupcije je donijela odluku o nespojivosti funkcija protiv članova odlazeće Vlade koji su istovremeno započeli mandat članova novoizabrane Skupštine. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Izraditi Analizu propisa na nivou državne uprave u cilju unapređenja rješenja sprječavanja sukoba interesa** | Agencija za sprječavanje korupcije | Decembar 2021. | **/** | * Usvojena Analiza propisa na nivou državne uprave
 |
| **Cilj: Unaprijediti antikorupcijski pravni osnov u odnosu na nosioce izvršne vlasti****Indikator učinka: Primjena Etičkih smjernica za jačanje integriteta visokih funkcionera izvršne vlasti** |
| **Relevantno za:****Privremeno mjerilo 24** - Crna Gora usvaja i sprovodi etički kodeks za članove zakonodavne i izvršne vlasti na svim nivoima kojim se regulišu pravila o konfliktu interesa, nedosljednosti i drugo neetičko ili koruptivno ponašanje i kojim se uspostavljaju odgovarajuća sredstva odgovornosti i odvraćajući sistem sankcija za kršenje ovih pravila.**Ocjena iz Non-pejpera 2021:** Primjena etičkih kodeksa za članove zakonodavne i izvršne vlasti je i dalje vrlo ograničena. Prijavljeno je samo 12 slučajeva za policiju i dva za carine, sve u prvoj polovini 2020. Novi etički kodeks za rukovodioce najvišeg nivoa je sastavljen i čeka na usvajanje od strane Vlade. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.**  | **Izraditi etičke smjernice za jačanje integriteta visokih funkcionera izvršne vlasti** | Ministarstvo pravde, ljudskih i manjinskih prava | Oktobar 2021. | **/** | * Usvojene etičke smjernice za jačanje integriteta visokih funkcionera izvršne vlasti
 |
| **Cilj: Jačanje administrativnih kapaciteta i nezavisnosti nadzornih organa koji regulišu finansiranje političkih partija u skladu sa GRECO preporukama****Indikator učinka: Prihvaćena najmanje jedna GRECO preporuka, ojačani administrativni kapaciteti i nezavisni nadzorni organi koji regulišu finansiranje političkih partija** |
| **Relevantno za:****Privremeno mjerilo 26** - Crna Gora mijenja trenutno zakonodavstvo koje reguliše finansiranje političkih partija, obezbjeđuje da je ono u potpunosti usklađeno s GRECO preporukama i jača administrativni kapacitet i nezavisnost nadzornih organa. Crna Gora obezbjeđuje inicijalni bilans ostvarenih rezultata u korektnoj primjeni zakona, uključujući primjenu odvraćajućih sankcija kada je to potrebno. (ASK)**Ocjena iz Non-pejpera 2021:** ASK je nastavila da nadgleda cjelokupnu usklađenost relevantnih subjekata u pogledu ispunjavanja zakonskih obaveza iz oblasti finansiranja političkih partija i izbornih kampanja i njen ukupan učinak u ovoj oblasti je poboljšan...Agencija nastavlja da ukazuje na postojeća otvorena pitanja i nedosljednosti u postojećem zakonskom okviru o finansiranju političkih partija i izbornih kampanja koje utiču na njene nadzorne aktivnosti i učinak. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Konsultacije šefa Radne grupe za poglavlje 23 s poslaničkim klubovima i predsjedavajućim Odbora za sveobuhvatnu izbornu reformu** | Ministarstvo pravde, ljudskih i manjinskih prava | Oktobar 2021. | **/** | * Usvojeni operativni zaključci sa konsultacija šefa Radne grupe za poglavlje 23 s poslaničkim klubovima i predsjedavajućim Odbora za sveobuhvatnu izbornu reformu sa posebnim osvrtom na finansiranje političkih pitanja
 |
| **Cilj: Jačanje kapaciteta za pokretanje finsnijskih istraga, pranja novca i oduzimanja imovine****Indikator učinka: Primjenjuju se preporuke Analize na temu pokretanja finansijskih istraga, pranja novca i oduzimanja imovine i Analize kaznene politike za najteža krivična djela, kao i povećanje broja pokrenutih postupaka** |
| **Relevantno za:****Privremeno mjerilo 30** – Crna Gora supstancijalno unapređuje kapacitet Ministarstva unutrašnjih poslova za vođenje istraga finansijskog kriminala. Crna Gora obezbjeđuje da su i Ministarstvo unutrašnjih poslova i Specijalno tužilaštvo dobro povezani s drugim relevantnim agencijama. Crna Gora obezbjeđuje neophodnu obuku za finansijske istrage i sistematično vodi finansijske istrage paralelno s krivičnim istragama slučajeva organizovanog kriminala i korupcije. (MUP/SDT)**Privremeno mjerilo 31 -** Crna Gora usvaja zakonodavstvo o povraćaju imovine, uspostavlja Kancelariju za povraćaj imovine, angažuje menadžment Kancelarije na osnovu transparentnih i objektivnih kriterijuma s fokusom na zasluge i stručne sposobnosti i obezbjeđuje inicijalni bilans ostvarenih rezultata kroz povećani broj i sumu konfiskovanih prihoda od kriminalne djelatnosti, uključujući i slučajeve korupcije na visokom nivou. (UZI/tužilaštvo)**Ocjena iz Non-pejpera 2021:** Tokom 2020, podnijete su tri optužnice za krivična djela u vezi s korupcijom na visokom nivou protiv tri fizička i jednog pravnog lica (2019: pet slučajeva) i pokrenute su finansijske istrage u četiri slučaja korupcije na visokom nivou protiv devet osoba (2019: četiri slučaja, 29 lica). Što se tiče oduzimanja imovine, jedna stambena jedinica od 193m2 trajno je oduzeta u 2020. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Organizovati sastanak članova Radne grupe za poglavlje 23 i Radne grupe za poglavlje 24 koji se bave pitanjem finansijskih istraga, s ciljem razmatranja potrebe izrade Analize na temu pokretanja i sprovođenja finansijskih istraga i oduzimanja imovine.[[1]](#footnote-1)** | Vrhovno državno tužilaštvo;Specijalno državno tužilaštvo;Sudstvo;Ministarstvo unutrašnjih poslova;Ministarstvo pravde, ljudskih i manjinskih prava | Septembar 2021. | **/** | * Organizovan sastanak članova Radne grupe za poglavlje 23 i Radne grupe za poglavlje 24 koji se bave pitanjem finansijskih istraga, s ciljem razmatranja potrebe izrade Analize na temu pokretanja i sprovođenja finansijskih istraga i oduzimanja imovine
 |
| **2.** | **Izraditi Analizu kaznene politike za najteža krivična djela sa preporukama**  | Vrhovni sud | Oktobar 2021. | **/** | * Izrađena Analiza kaznene politike za najteža krivična djela
 |
| **TEMELJNA PRAVA** |
| **Cilj: Podizanje nivoa zaštite ljudskih prava i zabrane diskriminacije sa posebnim osvrtom na lica sa invaliditetom, djecu, žene, Rome, LGBTI osobe, odnosno, efikasnije i kvalitetnije ostvarivanje prava ranjivih kategorija na svim nivoima javne uprave****Indikator učinka:*** + **Usklađeni relevantni zakonski i podzakonski akti u pogledu implementacije Zakona o životnom partnerstvu lica istog pola**
	+ **Formiran Savjet za pitanja/prava lica sa invaliditetom**
	+ **Izrađena metodologija za praćenje primjene propisa na lokalnom nivou**
	+ **Efikasnije i kvalitetnije ostvarivanje prava ranjivih kategorija na svim niovima javne uprave**
	+ **Implementirane preporuke međunarodnih organizacija i formirana mapa puta**
	+ **Razmotrena Analiza kaznene politike**
	+ **Formirana Komisija za praćenje sprovođenja i izvještavanja o Nacionalnoj strategiji rodne ravnopravnosti 2021-2025, sa AP 2021-2022**
	+ **Razmotrene preporuke UNICEFa koje se odnose na kvalitetno obrazovanje djece**
 |
| **Relevantno za:** **Privremeno mjerilo 34** - Crna Gora dalje usklađuje svoj pravni okvir (naročito Zakon o zaštitniku ljudskih prava) s pravnom tekovinom EU i međunarodnim standardima. Crna Gora jača nezavisnost, profesionalnost i institucionalni kapacitet Ombudsmana (i kroz uspostavljanje Nacionalnog mehanizma za prevenciju mučenja). Crna Gora garantuje efektivnu primjenu ljudskih prava – uključujući prava djeteta i prava lica s invaliditetom – kroz sudski sistem i druge organe i obezbjeđuje dovoljnu obuku u ovom smislu. **Privremeno mjerilo 38** - Crna Gora nastavlja sa sprovođenjem Strategije za unapređenje statusa pripadnika LGBTI, radi na podizanju svijesti o pravima LGBTI lica i preduzima odgovarajuće mjere protiv djela diskriminacije na osnovu seksualne orijentacije. **Ocjena iz Non-pejpera 2021:** Akcioni plan za 2021. koji prati strategiju 2019-2023. je u pripremi. Primjena Zakona o životnom partnerstvu lica istog pola za 2020. predviđena je za 1. VII 2021. do usvajanja srodnih podzakonskih akata. Neke aktivnosti obuke za matične službe lokalnih samouprava su već obezbijeđene i Ministarstvo unutrašnjih poslova najavilo je pokretanje priprema podzakonskih akata koji su u njihovoj nadležnosti |
| **Br.** | **Aktivnost** | **Nadležna institucija/Nadležni koordinator RG23** | **Rok za početak/završetak** | **Potrebna finansijska sredstva/Izvor finansiranja** | **Indikator rezultata** |
| **1.** | **Praćenje primjene i razmjene iskustava s NVO u pogledu implementacije Zakona o životnom partnerstvu lica istog pola i usklađivanje relevantnih zakonskih i podzakonskih akta** | Ministarstvo pravde, ljudskih i manjinskih prava u saradnji s ostalim ministarstavima  | Decembar 2021. | / | * Usklađeni relevantni zakonski i podzakonski akti u pogledu implementacije Zakona o životnom partnerstvu lica istog pola
 |
| **2.** | **Formiranje Savjeta za pitanja/prava lica sa invaliditetom** | Ministarstvo pravde, ljudskih i manjinskih prava  | Oktobar/novembar 2021. | / | * Formiran Savjet za pitanja/prava lica sa invaliditetom
 |
| **3.**  | **Izraditi metodologiju za praćenje primjene propisa na lokalnom nivou** | Ministarstvo javne uprave, digitalnog društva i medija | Decembar 2021. | / | * Izrađena metodologija za praćenje primjene propisa na lokalnom nivou
 |
| **4.**  | **Razmotriti sistemska rješenja poput prenošenja i povjeravanja poslova lokalnoj samoupravi koja će doprinijeti kvalitetnijem vršenju poslova u ovoj oblasti**  | Ministarstvo javne uprave, digitalnog društva i medija | Decembar 2021. | / | * Veći broj lokalnih samouprava doprinosi kvalitetnijem vršenju poslova.
 |
| **5.**  | **Usaglašavanje s preporukama međunarodnih organizacija i formiranje mape puta** | RG23 | Oktobar 2021. | / | * Implementirane preporuke međunarodnih organizacija i formirana mapa puta
 |
| **6.** | **Ponovo razmotriti analizu kaznene politike za krivična djela protiv polne slobode, koja su učinjena prema maloljetnim licima (VSCG)** | Ministarstvo pravde, ljudskih i manjinskih prava | Decembar 2021. | / | * Razmotrena Analiza kaznene politike i donijeti zaključci
 |
| **7.** | **Formiranje Komisije za praćenje sprovođenja i izvještavanja o Nacionalnoj strategiji rodne ravnopravnosti 2021-2025, sa AP 2021-2022**  | Ministarstvo pravde, ljudskih i manjinskih prava | Oktobar/novembar 2021. | / | * Formirana Komisija za praćenje sprovođenja i izvještavanja o Nacionalnoj strategiji rodne ravnopravnosti 2021-2025, sa AP 2021-2022
 |
| **8.**  | **Razmotriti preporuke UNICEF-a koje se odnose na kvalitetno obrazovanje djece** | Ministarstvo prosvjete, nauke, kultrue i sportaMinistarstvo pravde, ljudskih i manjinskih prava | Novembar 2021. |  | * Razmotrene preporuke UNICEF-a
 |
| **Cilj: Unaprjeđivanje krivičnopravnog okvira i stvaranje uslova za zaštitu osnovnih prava, a naročito materijalnih uslova u zatvoru i sličnim institucijama****Indikator učinka:** * + **Pripremljen Nacrt i izvršeno usklađivanje sa preporukom UN-a o Opštem periodičnom pregledu o zastarjelosti torture i zlostavljanja iz 2018**
	+ **Data saglasnost glavnog državnog arhitekte na idejno rješenje objekta zatvora za sjevernu regiju Crne Gore u Mojkovcu i urađen glavni projekat *Izgradnja zatvora za sjevernu regiju Crne Gore u Mojkovcu***
	+ **Urađena revizija glavnog projekta za četiri objekta *(Specijalna zdravstvena ustanova, prijavnica, zatvor otvorenog tipa i multifuinkcionalni objekat)***
 |
| **Relevantno za:****Privremeno mjerilo 35** - Crna Gora sprovodi sve preporuke Evropskog odbora za sprečavanje mučenja i nečovječnog i ponižavajućeg postupanja (CPT) iz Izvještaja za 2008 i hitne preporuke iz Izvještaja za 2013 i naročito unapređuje materijalne uslove u zatvoru, prihvatilištima i zatvorenim institucijama. Crna Gora obezbjeđuje dovoljne mjere za preporuke iz Izvještaja za 2013. Crna Gora sprječava i obezbjeđuje brzu reakciju pravosuđa u eventualnim slučajevima zlostavljanja. Crna Gora uspostavlja efikasan sistem probacije.**Ocjena iz Non-pejpera 2021:** Što se tiče zatvorskog sistema i uslova, sprovođenje Strategije za izvršenje krivičnih sankcija 2017-2021 nastavljeno je sa određenim kašnjenjima zbog ograničenih finansijskih sredstava, potrebe za dodatnom ekspertizom i pandemije. Preduzete su dodatne mjere za adresiranje preporuka Evropskog komiteta za sprječavanje mučenja i nehumanog ili ponižavajućeg postupanja ili kažnjavanja (CPT). |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Pripremiti nacrt Predloga zakona o izmjenama i dopunama Krivičnog zakonika Crne Gore** | Ministarstvo pravde, ljudskih i manjinskih prava | Decembar 2021. | **/** | * Pripremljen Nacrt i izvršeno usklađivanje sa preporukom UN-a o Opštem periodičnom pregledu o zastarjelosti torture i zlostavljanja iz 2018.
 |
| **2.**  | **Nastavak realizacije aktivnosti u okviru projekta “Izgradnja zatvora za sjevernu regiju Crne Gore u Mojkovcu”** | Ministarstvo pravde, ljudskih i manjinskih prava, Ministarstvo finansija i socijalnog staranja,Ministarstvo ekologije, prostornog planiranja i urbanizma,Uprava za izvršenje krivičnih sankcija, Uprava javnih radova | Decembar 2021. | **/** | * Data saglasnost glavnog državnog arhitekte na idejno rješenje objekta zatvora za sjevernu regiju Crne Gore u Mojkovcu
 |
| Decembar 2021. | Grant sredstva iz Investicionog okvira za Zapadni Balkan WB20-MNE-SOC-01 | * Urađen glavni projekat *Izgradnja zatvora za sjevernu regiju Crne Gore u Mojkovcu*
 |
| **3.**  | **Nastavak realizacije aktivnosti u okviru projekta izgradnje Specijalne zdravstvene ustanove, nove prijavnice, zatvora otvorenog tipa i multifuinkcionalnog objekta** | Uprava javnih radova, Ministarstvo pravde, ljudskih i manjinskih prava, Uprava za izvršenje krivičnih sankcija | Decembar 2021. | IPA sredstva dobijana u okviru Projekta „EU za poboljšanje pristupa pravdi i temeljna prava“, a na osnovu Finansijskog sporazuma za IPA 2018. između Evropske komisije i Crne Gore | * Urađena revizija glavnog projekta za četiri objekta (Specijalna zdravstvena ustanova, prijavnica, zatvor otvorenog tipa i multifuinkcionalni objekat)
 |
| **Cilj: Usvajanje Medijske strategije****Indikator učinka: Usvojena Medijska strategija** |
| **Relevantno za:****Privremeno mjerilo 36** - Crna Gora obezbjeđuje unapređenje slobode izražavanja i medija u zemlji i primjenjuje nultu stopu tolerancije u pogledu prijetnji i napada na novinare i određuje prioritete krivičnih istraga ukoliko do njih dođe. Crna Gora uspostavlja Komisiju za praćenje aktivnosti nadležnih organa u istrazi starih i novijih slučajeva prijetnji i nasilja nad novinarima, uključujući i slučaj ubistva. Crna Gora obezbjeđuje inicijalni bilans ostvarenih rezultata u napretku postignutom u istrazi, efektivnom gonjenju i odvraćajućim sankcijama za počinioce ovih djela. **Ocjena iz Non-pejpera 2021:** I dalje se izvještava o političkom pritisku na medije. U martu 2021. Apelacioni sud potvrdio je u obnovljenom postupku, osuđujuću presudu za istražnog novinara zbog posredovanja u švercu droge, osudivši ga na jednogodišnju zatvorsku kaznu. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Usvajanje Medijske strategije**  | Ministarstvo javne uprave, digitalnog društva i medija | Decembar 2021. | / | * Usvojena Medijska strategija
 |
| **Cilj: Podići nivo zaštite od porodičnog nasilja, uključujući podizanje svijesti o prevenciji porodičnog nasilja i obezbjeđivanje neophodne zaštite žrtvama****Indikator učinka:** * + **Izrađen izvještaj za GREVIO Komitet Savjeta Evrope o implementaciji preporuka Komiteta**
	+ **Pokrenuta kampanja za promociju besplatne pravne pomoći**
	+ **Formirano radno tijelo za definisanje kriterijuma i mjerila za utvrđivanje cijene usluge i postupka nadzora za krizni centar/urgentni smještaj za žrtve seksualnog nasilja**
 |
| **Relevantno za:****Privremeno mjerilo 37** - Crna Gora nastavlja sa sprovođenjem Strategije zaštite od porodičnog nasilja, uključujući podizanje svijesti o prevenciji porodičnog nasilja i obezbjeđivanje neophodne zaštite žrtvama. **Privremeno mjerilo 40 -** Crna Gora informiše građane o zakonskim pravima i obezbjeđuje da je besplatna pravna pomoć u principu dostupna svim građanima koji imaju potrebu za tim, naročito najranjivijim kategorijama.**Ocjena iz Non-pejpera 2021:** Rizici od rodno zasnovanog i porodičnog nasilja povećali su se tokom pandemije, uprkos blagom smanjenju slučajeva prijavljenih policiji u poređenju sa prethodnim godinama. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.**  | **Izraditi izvještaj za GREVIO Komitet Savjeta Evrope o implementaciji preporuka Komiteta** | Koordinacioni odbor za koordinaciju, sprovođenje, praćenje i procjenu politika i mjera za sprječavanje i borbu protiv svih vidova nasilja obuhvaćenih Konvencijom Savjeta Evrope o sprječavanju i suzbijanju nasilja nad ženama i nasilja u porodici | Decembar 2021.  | / | * Izrađen izvještaj za GREVIO Komitet Savjeta Evrope o implementaciji preporuka Komiteta
 |
| **2.** | **Pokrenuti kampanju za promociju besplatne pravne pomoći** | Vrhovni sud u saradnji s partnerima | Septembar 2021. | / | * Pokrenuta kampanja za promociju besplatne pravne pomoći
 |
| **3.** | **Formirati radno tijelo za definisanje kriterijuma i mjerila za utvrđivanje cijene usluge i postupka nadzora za krizni centar/urgentni smještaj za žrtve seksualnog nasilja** | RG23 | Decembar 2021. | / | * Formirano radno tijelo za definisanje kriterijuma i mjerila za utvrđivanje cijene usluge i postupka nadzora za krizni centar/urgentni smještaj za žrtve seksualnog nasilja
 |
| **Cilj: Osnažiti zakonodavni okvir u borbi protiv diskriminacije****Indikator učinka: Pripremljen nacrt Predloga zakona o izmjenama i dopunama Zakona o zabrani diskriminacije** |
| **Relevantno za:****Privremeno mjerilo 41** - Crna Gora preduzima konkretne korake - u skladu s Akcionim planom - na prevenciji diskriminacije i sistematično se bavi slučajevima diskriminacije kroz administrativno i sudsko djelovanje. **Ocjena iz Non-pejpera 2021:** Po pitanju zabrane diskriminacije, zabilježeno je sve više izveštaja o vjersko i etnički motivisanim napadima, zločinima iz mržnje i govoru mržnje. Pripremljeni su nacrti amandmana na Zakon o zabrani diskriminacije u cilju daljeg usklađivanja sa pravnom tekovinom EU. Prioritetna preporuka Evropske komisije za borbu protiv rasizma i netolerancije (ECRI) za 2017. da uspostavi sistem za prikupljanje detaljnih podataka o zločinu iz mržnje još uvijek treba da se primijeni. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| 1. | Izrada nacrta Predloga zakona o izmjenama i dopunama Zakona o zabrani diskriminacije | Ministarstvo pravde, ljudskih i manjinskih prava | Decembar 2021. | **/** | * Pripremljen nacrt Predloga zakona o izmjenama i dopunama Zakona o zabrani diskriminacije
 |
| **Cilj: Veći stepen zaštite uživanja građanskih, političkih i drugih osnovnih prava Roma i Egipćana, kao i raseljenih lica****Indikator učinka:** * + **Realizovane kritične preporuke s Roma seminara**
	+ **Izrađena mapa puta za ukidanje apatridije**
	+ **Formirana radna grupa za izradu Šestog periodičnog izvještaja o primjeni Evropske povelje o regionalnim i manjinskim jezicima i Četvrtog periodičnog izvještaja o primjeni Okvirne konvencije za zaštitu nacionalnih manjina**
	+ **Pokrenute dvije inicijative prema lokalnim samoupravama za otvaranje Kancelarije za Rome i Egipćane**
	+ **Inicirane izmjene i dopune Zakona o izboru odbornika i poslanika u dijelu koji se odnosi na smanjenje izbornog cenzusa za izbor poslanika pripadnika romskog i egipćsnkog naroda u Crnoj Gori, kroz primjenu cenzusa od 0,35%**
 |
| **Relevantno za:****Privremeno mjerilo 42** – Crna Gora sprovodi Strategiju unapređenja statusa Roma i Egipćana u Crnoj Gori, olakšava njihov pristup ličnim dokumentima i registraciju kao i njihov pristup obrazovanju, zapošljavanju, zdravstvenoj zaštiti i socijalnom smještaju, uključujući i alokaciju dovoljnih resursa. Crna Gora takođe promoviše integraciju u oblasti kulture, obrazovanja, lokalne samouprave, medija i socio-ekonomskih prava i preduzima konkretne korake za smanjanje stope napuštanja škole kod djece koja pripadaju romskoj populaciji. **Privremeno mjerilo 43 -** Crna Gora unapređuje kvalitet životnih uslova za raseljena lica, uključujući i pojednostavljivanje njihove registracije kao i pristup obrazovanju, zdravstvu, zapošljavanju i socijalnom smještaju.).**Ocjena iz Non-pejpera 2021:** U pripremi je Strategija za socijalnu inkluziju Roma i Egipćana[[2]](#footnote-2) 2021-2025. Cilj je da se uskladi sa Strateškim okvirom EU za Rome 2020-2030 i da prvi put posveti posebnu pažnju antigipsizmu. Zaključci iz juna 2018. na seminaru za Rome tek treba da se implementiraju. U 2020/2021. u osnovnim školama bilo je upisano 1.793 romske djece (1.803 u 2019/2021), u srednjim školama samo 174 (2019/2020: 142), a srednjoškolaca je bilo 17 (13 u 2019/2020).**Ocjena iz Non-pejpera 2021:** Što se tiče raseljenih i interno raseljenih lica, do marta 2021. podnijeto je ukupno 15.525 zahtjeva za stalni ili privremeni boravak, riješeno je 15.116, a 12.394 lica su dobila stalni ili privremeni boravak do tri godine, a 136 zahtjeva je još uvijek u toku. Oko 295 zahtjeva je odbijeno, a 2.427 je obustavljeno zbog nepotpunih ili dvostrukih prijava. |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Izraditi plan realizacije kritičnih preporuka s Roma seminara održanog 13. VI 2018. sa temom: „Inkluzivno društvo: unapređenje socio-ekonomskog položaja Roma i Egipćana u Crnoj Gori“** | Ministarstvo pravde, ljudslih i manjiskih prava, Ministarstvo unutrašnjih poslova i RG23 | Decembar 2021. | / | * Realizovane kritične preporuke s Roma seminara

**Kritične preporuke:*** **Oblast osnovno obrazovanje** -**Preporuka br.2.** Uključiti nevladine organizacije koje se bave pitanjem socijalne inkluzije Roma i Egipćana prilikom dorade Protokola za praćenje i prevenciju ranog napuštanja škole; **Oblast Srednje obrazovanje** – **Preporuka br.1.** Ministarstvo prosvjete da odgovarajućim aktom uredi da se u konkursu za upis u srednje škole definišu poeni (kvote) za djecu romske i egipćanske populacije, na način da se predloženih 6 (šest) poena poveća na 8 (osam);
* **Oblast Zapošljavanje** - **Preporuka br.1.** Preporučuje se produženje Uredbe o subvencijama za zapošljavanje pripadnika romske i egipćanske populacije do kraja 2020. **Preporuka br.2.** Preporučuje se da država Crna Gora osnuje Fond za zapošljavanje Roma i Egipćana (sredstva da budu obezbijeđena iz državnih prihoda i poreza od strane poslodavaca koji imaju više od 50 zaposlenih, a ne zapošljavaju pripadnike romske i egipćanske populacije);
* **Oblast Stanovanje i pravni status** – **Preporuka br.2.** Nakon zatvaranja kampa Konik, Glavni grad bi trebalo da poveća finansije i kadar za održavanje i servisiranje novog naselja na Koniku u smislu pružanja komunalnih usluga i održavanja zgrada; **Preporuka br.6.** Preporučuje se da lokalne samouprave uvrste u Lokalni program socijalnog stanovanja kao jednu od obaveznih aktivnosti donošenje Odluke o bližim kriterijumima za ostvarivanje prava na socijalno stanovanje za lica u stanju socijalne potrebe; **Preporuka br.7.** Sprovođenje ankete o potrebi za rješavanjem stambenog pitanja među licima u stanju socijalne potrebe.
* **Oblast Anti-diskriminacija, rodna ravnopravnost, nasilje u porodici, dječije prosjačenje** **Preporuka br.3.** Preporučuje se izmjena Krivičnog Zakonika u cilju prepoznavanja dječijih brakova kao posebnog krivičnog djela
 |
| **2.** | **Izraditi mapu puta za ukidanje apatridije** | RG23 | Decembar 2021. | / | * Izrađena mapa puta za ukidanje apatridije
 |
| **3.** | **Formiranje radne grupe za izradu Šestog periodičnog izvještaja o primjeni Evropske povelje o regionalnim i manjinskim jezicima i Četvrtog periodičnog izvještaja o primjeni Okvirne konvencije za zaštitu nacionalnih manjina** | Ministarstvo pravde, ljudskih i manjinskih prava | Decembar 2021. | / | * Formirana radna grupa za izradu Šestog periodičnog izvještaja o primjeni Evropske povelje o regionalnim i manjinskim jezicima i Četvrtog periodičnog izvještaja o primjeni Okvirne konvencije za zaštitu nacionalnih manjina
* Izrađeni nacrti izvještaja
 |
| **4.** | **Inicirati otvaranje Kancelarije za Rome i Egipćane i zapošljavanje pripadnika romske i egipćanske zajednice u dvije lokalne samouprave**  | Ministarstvo pravde, ljudskih i manjinskih prava | Decembar 2021. | / | * Pokrenute dvije inicijative prema lokalnim samoupravama za otvaranje Kancelarije za Rome i Egipćane
 |
| **5.** | **Inicirati izmjene i dopune člana 94 Zakona o izboru odbornika i poslanika** | Ministarstvo pravde, ljudskih i manjinskih prava | Decembar 2021. | / | * Inicirane izmjene i dopune Zakona o izboru odbornika i poslanika u dijelu koji se odnosi na smanjenje izbornog cenzusa za izbor poslanika pripadnika romskog i egipćsnkog naroda u Crnoj Gori, kroz primjenu cenzusa od 0,35%
 |
| **6.**  | **Inicirati metodologiju (centralizovanog istraživanja) prikupljanja podataka o položaju građana romske i egipćanske zajednice** | Ministarstvo pravde, ljudskih i manjinskih prava | Decembar 2021. | / | * Napravljena lista indikatora za prikupljanje podataka, nakon obavljenih konsultacija sa stejkholderima (MONSTAT, RCC, MPLJMP, lokalne samouprave)
 |
| **Cilj: Obezbijediti adekvatnu uključenost civilnog društva u razvoj, sprovođenje i nadzor politika****Indikator učinka: Usvojene izmjene i dopune Zakona o javnim okupljanjima i javnim priredbama u skladu sa međunarodnim standardima** |
| **Relevantno za:****Privremeno mjerilo 45** - Za pomenute oblasti politika Crna Gora obezbjeđuje adekvatnu uključenost civilnog društva u razvoj, sprovođenje i nadzor politika.  |
| **Br.** | **Aktivnost** | **Nadležna institucija** | **Rok** | **Potrebna finansijska sredstva** | **Indikator rezultata** |
| **1.** | **Usvojiti izmjene i dopune Zakona o javnim okupljanjima i javnim priredbama u skladu sa međunarodnim standardima u dijelu spontanih javnih okupljanja, i u skladu sa Ustavom u dijelu trajne zabrane javnih okupljanja na određenim mjestima; izmjene i dopune Zakona da obuhvate i normiranje kontrademonstracija i istovremenih okupljanja** | Ministarstvo unutrašnjih poslova | Decembar 2021. | **/** | * Zakon o javnim okupljanjima i javnim priredbama usklađen sa međunarodnim standardima i Ustavom; Zakon o javnim nabavkama normira kontrademonstracije i istovremena okupljanja, u skladu sa međunarodnim standardima
 |

1. Ista aktivnost predviđena je i kroz Dinamički plan aktivnosti u poglavlju 24. Nakon što se usaglase stavovi o potrebi i eventualnom obimu ove Analize pristupiće se realizaciji. **Bitna napomena:** Savjet Evrope je već angažovao Milorada Markovića na izradi Anlaize problema kod oduzimanja imovinske koristi stečene kriminalnom djelatnošću pa to maksimalno iskoristiti i povezati se sa SE i angažovanim ekspertom. [↑](#footnote-ref-1)
2. Sve ove grupe se smatraju pod širim krovnim pojmom „Romi“ u sklopu EU okvira za nacionalne strategije za integraciju Roma. [↑](#footnote-ref-2)